
                                              Nr.23/63/2011
P.L.x 110/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea art.14 din Ordonanţa Guvernului nr.78/2000 privind omologarea, eliberarea cartii de identitate si certificarea autenticitatii vehiculelor rutiere în vederea comercializarii, înmatricularii sau înregistrarii acestora în România, transmis cu adresa nr.P.L.x 110 din 16 martie 2011.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

 Nr.23/63/2011
P.L.x 110/2011
R A P O R T

asupra proiectului de Lege pentru modificarea şi completarea art.14 din Ordonanţa Guvernului nr.78/2000 privind omologarea, eliberarea cartii
de identitate si certificarea autenticitatii vehiculelor rutiere în vederea comercializarii, înmatricularii sau înregistrarii acestora în România


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată în fond cu proiectul de Lege pentru modificarea şi completarea art.14 din Ordonanţa Guvernului nr.78/2000 privind omologarea, eliberarea cartii de identitate si certificarea autenticitatii vehiculelor rutiere în vederea comercializarii, înmatricularii sau înregistrarii acestora în România, transmis cu adresa nr.P.L.x 110 din 16 martie 2011, înregistrat la comisie sub nr.23/63/2010 din 17 martie 2011.

Proiectul de lege a fost respins de Senat în şedinţa din 9 martie 2011.

Proiectul de lege a fost avizat favorabil de Consiliul Legislativ, cu adresa nr.1395 din 29 noiembrie 2010, cu observaţii şi propuneri, care au fost preluate de iniţiator.


Aceast proiect de lege a fost avizat favorabil de Comisia pentru administraţie publică, amenajarea teritorioului şi echilibru ecologic, cu nr.26/99 din 29 martie 2011 şi de Comisia juridică, de disciplină şi imunităţi cu nr.31/199 din 17 martie 2011.

Proiectul de lege are ca obiect de reglementare modificarea şi completarea art.14 din Ordonanţa Guvernului nr.78/2000 în sensul instituirii a trei noi convenţii. Proiectul are în vedere dispoziţiile art.11 din Regulamentul (CE) nr.595/2009 al Parlamentului European şi al Consiliului din 18 iunie 2009 privind omologarea de tip a autovehiculelor şi a motoarelor cu privire la emisiile provenite de la vehicule grele (Euro VI) şi accesul la informaţii privind repararea şi întreţinerea vehiculelor şi de modificare a Regulamentului (CE) nr.715/2007 şi a Directivei 2007/46/CE şi de abrogare a Directivelor 80/1269/CEE, 2005/55/CE şi 2005/78/CE.

Membrii Comisiei pentru industrii şi servicii au examinat proiectul de lege în şedinţa din 18 mai 2011.



La lucrările comisiei au fost prezenţi 28 de deputaţi din totalul de 29 de membri ai comisiei.
 La dezbateri au participat, în calitate de invitaţi, din partea Ministerului Transporturilor şi Infrastructurii
, domnul Dumitrescu Aurelian – consilier, domnul Valentin Tănase – consilier, doamna Monica Rinu – consilier, doamna Carmen Pop - şef serviciu şi domnul Cristian Uţă – şef serviciu Registrul Auto Român.
În urma dezbaterilor, membrii comisiei au hotărât, în unanimitate, adoptarea proiectului de Lege pentru modificarea şi completarea art.14 din Ordonanţa Guvernului nr.78/2000 privind omologarea, eliberarea cartii de identitate si certificarea autenticitatii vehiculelor rutiere în vederea comercializarii, înmatricularii sau înregistrarii acestora în România, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,                                      SECRETAR,

                             Iulian Iancu                                        Mircea Marin
Consilier parlamentar,
Ioan Bivolaru

